13/10/2021 | Administración LocalMunicipal
Ferrol
Recursos Humanos
Aprobación definitiva do regulamento para a prestación de servizos na modalidade de teletraballo

O día 26 de agosto de 2021 o Concello Pleno acordou aprobar inicialmente o Regulamento para a prestación de servizos na modalidade de teletraballo no concello de Ferrol. O citado acordo foi sometido a información pública mediante anuncio publicado no Boletín Oficial da Provincia nº 169 do 06 de setembro de 2021. Acordo no que se establecía un prazo para a presentación de alegacións que rematou o día 04/10/2021. No dito prazo non se presentaron alegacións. Polo exposto, procédese á publicación íntegra do seu texto: Artigo 1.- Obxecto e ámbito de aplicación Artigo 2.-Definicións Artigo 3.- Finalidade do teletraballo Artigo 4.- Ámbito de aplicación Artigo 5.- Réxime de autorización Artigo 6.- Inicio do procedemento Artigo 7.-Instrución Artigo 8.- Resolución Artigo 9.- Inicio da prestación de servizos en réxime de teletraballo Artigo 10.-Suspensión do réxime de teletraballo Artigo 11.- Extinción da prestación de servizos na modalidade de teletraballo Artigo 12.- Réxime especial de autorización Artigo 13.- Seguimento e control do traballo desenvolvido e do horario Artigo 14.- Control horario na modalidade de teletraballo Artigo 15.- Comisión de seguimento Disposición transitoria primeira.- Recursos tecnolóxicos Disposición transitoria segunda.- Réxime transitorio de autorización Disposición transitoria terceira.- Seguimento e control do traballo desenvolvido Disposición transitoria cuarta.- Implantación do sistema de traballo por obxectivos Disposición transitoria quinta.- Implantación do sistema de control horario No ámbito comunitario, a Confederación Europea de Sindicatos (CES), a Unión de Confederacións da Industria e de Empresarios de Europa ( UNICE), a Unión Europea do Artesanado e da Pequena e Mediana Empresa ( UNICE/ UEAPME) e o Centro Europeo da Empresa Pública ( CEEP), asinaron, xa no ano 2002, o Acordo Marco Europeo sobre Teletraballo, subscrito polos interlocutores sociais europeos en xullo de 2002 e revisado en 2009, a fin de dar máis seguridade aos teletraballadores e as teletraballadoras por conta allea na UE. O seu obxecto era elaborar un marco xeral a escala europea sobre as condicións laborais dos/as teletraballadores/as e compaxinar as necesidades de flexibilidade e seguridade que son comúns a estes e ás empresas. Entendeuse esta modalidade a distancia como un medio para modernizar a organización do traballo para as empresas e organizacións de servizos públicos, e para dar unha maior autonomía na realización das súas tarefas ás persoas traballadoras. O Acordo outorga ás persoas traballadoras a distancia a mesma protección global que ás que exercen as súas actividades nos locais da empresa. Definindo o teletraballo como unha forma de organización ou de realización do traballo utilizando as tecnoloxías da información, no marco dun contrato ou dunha relación laboral, na que un traballo que tamén podería realizarse nos locais da empresa, execútase habitualmente fóra destes. Refírese especialmente ao carácter voluntario do teletraballo; a igualdade de dereitos das persoas teletraballadoras en relación ás que desenvolven a súa actividade no establecemento da empresa, cunha mención expresa ao seu dereito á formación e a carreira profesional, ou ao pleno exercicio dos seus dereitos colectivos; a dotación de equipos; a seguridade e a saúde, especificando a aplicación íntegra da normativa europea sobre a materia e a responsabilidade empresarial correspondente; a xestión de a organización do traballo por parte da persoa teletraballadora, no marco da lexislación e convenios colectivos aplicables. A recente modificación do Real decreto lei 5/2015 polo que se aproba o texto refundido da Lei do Estatuto básico do empregado público, operada a través do Real decreto lei 29/2020, do 29 de setembro, engadiu un novo artigo 47 bis que establece unha regulación da modalidade de prestación de servizos a distancia mediante o uso de tecnoloxías da información e da comunicación. A Disposición Final Segunda do Real decreto-lei 29/2020 establece un prazo de 6 meses, a contar dende a súa entrada en vigor, para a adaptación das normativas das distintas administracións públicas ao previsto no seu texto. Establécese así un marco regulador básico para todas as Administracións Públicas, considerando tamén a competencia estatal sobre a lexislación laboral no caso do persoal laboral. A conclusión por adiantado é que, tanto pola declaración de intencións como polo conciso da regulación (un só artigo), quíxose dar pé a que as Administracións Públicas poidan desenvolver os seus instrumentos normativos propios reguladores do teletraballo nas súas organizacións públicas. Esta ampla marxe reguladora completarase en primeiro lugar coas normas que emanen da Comunidade Autónoma en desenvolvemento da lexislación básica estatal. En todo caso, as diferentes Administracións Públicas son as que deben aprobar, ou no seu caso adaptar, a súa normativa de teletraballo ao previsto no Real Decreto-lei. Con data do 7 de xaneiro publícase no DOG núm.3 a Orde, do 14 de decembro de 2020, pola que se publica o Acordo sobre a prestación de servizos na modalidade de teletraballo na Administración da Comunidade Autónoma de Galicia. · Acordo Marco Europeo sobre teletraballo, asinado o 16 de xullo de 2002 · Lei 3/2012, de 6 de xullo, de medidas urxentes para a reforma do mercado laboral · Orde de 20 de decembro de 2013, conxunta da Vicepresidencia e Consellería de Presidencia, Administracións Públicas e Xustiza e da Consellería de Facenda, pola que se regulan a acreditación, a xornada e o horario de traballo, a flexibilidade horaria e o teletraballo dos empregados públicos no ámbito da Administración xeral e do sector público da Comunidade Autónoma de Galicia. (DOG 249 de 31/12/2013) · Lei 2/2015, de 29 de abril, de Emprego Público de Galicia · Lei 39/2015, de 1 de outubro, do Procedemento Administrativo Común das Administracións Publicas · Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público · Real Decreto Lexislativo 5/2015, de 30 de outubro, polo que se aproba o texto refundido da Lei do · Estatuto Básico do Empregado Público (Teletraballo) · Real Decreto-lei 29/2020, de 29 de setembro, de medidas urxentes en materia de teletraballo nas Administracións Públicas e de recursos humanos no Sistema Nacional de Salud para facer fronte á crise sanitaria ocasionada pola COVID-19. · Resolución do Secretario de Estado de Política Territorial e Función Pública de 17 de xuño de 2020, de medidas a adoptar nos centros de traballo dependentes da administración xeral do Estado con motivo da nova normalidade. · Orde do 14 de decembro de 2020 pola que se publica o Acordo sobre a prestación de servizos na modalidade de teletraballo na Administración da Comunidade Autónoma de Galicia. Constitúe o seu obxecto regular as condicións e o procedemento para autorizar a presentación de servizos na modalidade de teletraballo ao persoal do Concello de Ferrol.1. Aos efectos do establecido nesta norma entenderase por: a) Traballo a distancia: forma de organización do traballo ou de realización da actividade laboral que se presta no domicilio da persoa traballadora ou no lugar elixido por esta, durante toda a súa xornada laboral ou parte dela, con carácter regular. Enténdese que o traballo a distancia é regular cando se presta, nun período de referencia de tres meses, un mínimo do 30 % da xornada, ou a porcentaxe proporcional equivalente en función da duración do contrato de traballo. b) Teletraballo: Traballo a distancia que se leva a cabo mediante o uso exclusivo ou preferente de medios e sistemas informáticos, telemáticos e de telecomunicación c) Traballo presencial: O que se presta no centro de traballo ou no lugar determinado polo propio Concello.2. O programa de teletraballo abordará a prestación de servizos non presenciais, guiándose polos seguintes obxectivos: a) Impulsar e fomentar o traballo en termos de obxectivos e non de tempo de presenza no centro de traballo. b) Aumentar o compromiso coa calidade do traballo e potenciar a produtividade. c) Diminuír o absentismo laboral. d) Mellorar os procesos de traballo do Concello de Ferrol. e) Reducir custos a través da optimización de espazos e outras medidas. f) Contribuír a elaborar metodoloxías e programas de avaliación do desempeño dos empregados públicos. g) Avanzar na modernización, dixitalización e conectividade da administración. h) Contribuír á culturalización dixital da organización. i) Aumentar o compromiso e o nivel de motivación do persoal. j) Conciliar a vida persoal e familiar a través da flexibilidade para realizar o traballo desde o domicilio, todo iso sen diminución da cantidade e calidade do servizo. k) Fomentar a corresponsabilidade así como garantir o principio de igualdade de trato entre home e muller. l) Facilitar o acceso ao teletraballo ás persoas discapacitadas, con cargas familiares, problemas de mobilidade, ou en xeral con problemas de conciliación da vida persoal, familiar e laboral. m) Reducir o tempo total de desprazamento do persoal empregado n) Diminuír o impacto ambiental e contribuír á redución de emisións de gases. o) Utilizar o teletraballo como mecanismo de prevención de riscos laborais ante emerxencias sanitaria. A modalidade de teletraballo será compatible e complementaria da modalidade presencial, garantindo en todo caso a atención directa presencial. Tamén será compatible con calquera das modalidades horarias (ordinaria, flexible ou especial) permitida pola normativa. Terá carácter voluntario, agás nos supostos excepcionais recollidos no artigo 12, e reversible. Ten como finalidade conseguir un mellor e mais moderno desempeño do posto a través do fomento do uso de novas tecnoloxías e a xestión por obxectivos, así como contribuír á conciliación da vida persoal, familiar e laboral ou outras circunstancias persoais ou organizativas que así o aconsellen. O persoal que preste os seus servizos mediante teletraballo terá os mesmos dereitos e deberes que o resto do persoal, agás os inherentes á realización da prestación laboral de xeito presencial. En calquera dos casos garántese: a) Dereitos individuais i. Dereito á carreira profesional, á formación e á promoción profesional ii. Dereito á prevención de riscos laborais e á aplicación da normativa preventiva no traballo a distancia. iii. Dereito á intimidade, á protección de datos e á desconexión dixital, nos termos previstos na lexislación vixente de aplicación aos empregados públicos. b) Dereitos colectivos i. Dereito a exercer os seus dereitos de natureza colectiva co mesmo contido e alcance que o resto das persoas traballadoras. ii. Dereito a poder participar efectivamente nas actividades organizadas ou convocadas polos seus representantes legais ou polo resto das persoas traballadoras en defensa dos seus intereses laborais, como o exercicio presencial do dereito ao voto nas eleccións a representantes legais. O presente regulamento será de aplicación ao persoal funcionario e laboral que preste servizos no Concello de Ferrol e que ocupen un posto de traballo susceptible de ser desenvolvido na modalidade de teletraballo.1. Terán a consideración de postos de traballo susceptibles de ser desempeñados mediante teletraballo, aqueles que poidan ser exercidos de forma autónoma e non presencial atendendo ás súas características especificas e aos medios requiridos para o seu desenvolvemento e non estén incluídos no punto 2. Para estes efectos e a modo de referencia, considéranse postos de traballo susceptibles de ser desempeñados na modalidade de teletraballo, os relacionados coas seguintes funcións: – Xestión de sistemas de información e comunicacións. – Análise, deseño e programación de sistemas de información e comunicacións. – Tramitación de expedientes. – Estudo e análise de proxectos. – Asesoría. – Redacción, corrección, tratamento e tradución de documentos. – Atención telefónica. – Elaboración, redacción de informes, memorias, ditames, plans e proxectos. – Introdución e xestión de datos en aplicacións informáticas. – Xestións telemáticas con outras administracións ou cidadáns. – Outros de análoga natureza.2. Polas súas características, non son susceptibles de ser desempeñados mediante teletraballo: a) Postos en oficinas de rexistro e atención e información á cidadanía. b) Postos de persoal condutor e persoal con funcións de apertura e mantemento de edificios c) Postos estruturais que leven aparelladas funcións de dirección, coordinación ou supervisión sobre servizos de atención directa aos cidadáns. d) Postos de atención directa e emerxencias con atención 24 horas ( policía local, extinción de incendios e outras análogas). e) Postos que impliquen o manexo de información e acceso a datos non dixitalizados. f) Calquera outro posto cuxas funcións impliquen necesariamente a prestación de servizos presenciais. Enténdese por servizos presenciais aqueles cuxa prestación efectiva soamente queda plenamente garantida coa presenza física da persoa traballadora. Non obstante o anterior, os postos indicados no punto anterior poderán realizar funcións de teletraballo con carácter limitado á elaboración de informes, pregos, proxectos e documentos de similar complexidade, exclusivamente durante o tempo necesario e imprescindible para a súa elaboración. Con carácter xeral, os/as titulares de xefaturas de servizo e os/as funcionarios/as con habilitación nacional, poderán propoñer a combinación do tempo de traballo presencial co tempo de teletraballo en función das características de dispoñibilidade do posto. O teletraballo non supoñerá en ningún caso, motivo de modificación da valoración do posto de traballo que supoña un incremento/redución nos complementos de destino e específico.1.- A modalidade de desempeño en réxime de teletraballo será voluntaria e reversible tanto para a persoa do solicitante como para o Concello, sen prexuízo do disposto no artigo 12 para o réxime especial de autorización.2.- Os/as empregados/as públicos/as, incluídos/as no ámbito de aplicación deste Regulamento, que estean interesados/as en prestar o seu servizo mediante xornada non presencial por teletraballo haberán de reunir e acreditar os seguintes requisitos: a) Estar en situación de servizo activo e acreditar unha antigüidade mínima de 1 ano no Concello de Ferrol, en postos con funcións e tarefas análogas ás do posto que se pretenda desempeñar na modalidade de teletraballo. b) Desempeñar un posto de traballo que se considere susceptible de ser prestado na modalidade de teletraballo segundo o disposto no artigo 4. c) Ter os coñecementos suficientes en materia informática e telemática, teóricos e prácticos, que require o exercicio das funcións obxecto do teletraballo. d) Con carácter xeral, dispoñer ou adquirir o compromiso de dispoñer, na data en que comece o réxime de teletraballo, do equipo informático e sistemas de comunicación coas características que defina o Centro de Recursos Informáticos en función da dispoñibilidade tecnolóxica e a seguridade dos sistemas. e) Dispoñer dun espazo de traballo que cumpra coas condicións establecidas pola normativa vixente en materia de prevención de riscos laborais. Os requisitos mínimos esixidos deberán conservarse durante todo o período de tempo no que o/a empregado/a público/a preste o seu servizo en teletraballo.3.- Corresponde aos servizos informáticos municipais, informar sobre as necesidades de recursos telemáticos e a viabilidade da conectividade do lugar de teletraballo, así como da posibilidade de desenvolver as súas funcións mediante este tipo de conexión coas prestacións técnicas requiridas para iso e a dispoñibilidade de licenzas para ese efecto. O devandito informe considerásese na Comisión de Seguimento con carácter previo á adopción da resolución correspondente. O traballador aceptará voluntariamente o contido integro do presente Regulamento incluíndo a colaboración para verificar e controlar a execución das tarefas asignadas e o cumprimento dos obxectivos da modalidade de teletraballo.4.- O desempeño dun posto en réxime de teletraballo será compatible coas medidas de prevención de riscos laborais, coa protección dos datos empregados no seu desenvolvemento e coa seguridade dos sistemas informáticos do Concello de Ferrol, que deberá ser reflectido no Plan de Prevención. Como pautas recoméndase, para o persoal que se atope en réxime de teletraballo: · Manter os cables eléctricos dos equipos fóra das zonas de paso, en bo estado e sen sobrecargas de corrente · Evitar cegamentos e reflexos na pantalla e no teclado por mor de ventás e fontes de luz artificiais · Evitar a fatiga postural regulando a altura e a distancia da pantalla; empregando un teclado independente; deixando espazo abondo para mans, brazos e pernas e utilizando unha cadeira regulable. · Controlar a fatiga mental, o estrés e a eficiencia mantendo o contacto regular cos compañeiros/as, planificando as actividades e tarefas e buscando un nivel adecuado de concentración e illamento. A regulación destes tempos deberá recollerse e regularse no Plan e Prevención.5.- A autorización para prestar servizos en réxime de teletraballo realizarase para o posto que estea desempeñando a persoa do solicitante e, en todo caso, estará condicionada ás necesidades de servizo. O Concello poderá requirir a presenza da persoa teletraballadora no centro de traballo por necesidades do servizo, debidamente xustificadas cunha antelación mínima de 72 horas, ser prexuízo do deber de incorporarse con carácter automático cando de forma sobrevida prodúzase unha indispoñibilidade de medios que imposibiliten a prestación de servizos nesta modalidade. En supostos excepcionais debidamente xustificados nos que se vexa afectada a prestación de servizos, dita antelación mínima será de 24 horas.6.- As oficinas/dependencias deberán contar cunha presenza diaria mínima obrigatoria do 50 % dos seus efectivos, polo cal, as autorizacións para prestar servizos na modalidade de teletraballo deberán prever as rotacións necesarias que permitan garantir esta dotación mínima. Non se terá en conta en órganos en que, pola súa escasa dotación de persoal, non sexa posible garantila, sempre e cando as necesidades de servizo non se vexan afectadas.7.- A autorización para prestar servizos na modalidade de teletraballo terá, con carácter xeral, a duración dun ano desde o día en que se inicie o desempeño na mencionada modalidade e prorrogarase automaticamente, logo de informe favorable da persoa supervisora, nas mesmas condicións, mentres persistan as mesmas circunstancias que motivaron a súa autorización e non exerza algunha das dúas partes o dereito a reverter a modalidade de prestación de servizos.8.- A xornada presencial para o persoal que preste servizo na modalidade de teletraballo, será como mínimo do 50 % da xornada laboral mensual (agás nos supostos recollidos no artigo 12) e, en ningún caso, se poderán prestar servizos nesta modalidade de forma continuada durante toda unha semana natural. O titular da xefatura do departamento poderá dispoñer motivadamente que un día da semana, quincena ou mes todo ou parte do persoal adscrito preste servizos de forma presencial de xeito simultáneo.9.- A xornada laboral diaria non poderá combinar ambas modalidades, agás no caso de conciliación familiar.10.- Os/as traballadores/as que teñan autorizada redución de xornada deberán aplicala proporcionalmente á xornada presencial e a non presencial.11.- Os recursos tecnolóxicos para o desempeño do teletraballo serán propiedade do Concello de Ferrol e consistirán en: a) Ordenador para o seu uso nas xornadas de teletraballo. Poderase autorizar a utilización de dispositivos propiedade do/A traballador/A sempre que cumpran os requisitos e políticas de seguridade que indique o CRI. b) Ferramentas ofimáticas, de traballo remoto e de ciberseguridade que poidan ser necesarias para o desenvolvemento das funcións do posto. c) Acceso ás aplicacións informáticas empregadas no posto. d) Sistema de sinatura electrónica. Para este fin dotarase con certificado dixital a todo o persoal municipal susceptible de realizar a súa xornada en réxime de teletraballo. Os recursos tecnolóxicos entregados serán preferentemente os mesmos que se vaian utilizar nas xornadas presenciais, evitando que a modalidade de teletraballo poida supoñer a existencia dunha duplicidade de medios, que só excepcionalmente poderá autorizar motivadamente o Centro de Recursos Informáticos. Non se poderán utilizar para finalidades diferentes das derivadas da prestación de servizos que motivan a súa entrega. A persoa traballadora deberá responsabilizarse da súa integridade, custodia, conservación en perfecto estado e da súa dispoñibilidade para prestar servizos tanto na modalidade presencial como remota. O servizo de soporte só se facilitará para os medios corporativos e tecnolóxicos facilitados polo Concello. Para manter a comunicación precisa na prestación do servizo a persoa traballadora deberá facilitar un número de teléfono no que contactar no caso de que xurdan incidencias. O/a técnico en materia de prevención de riscos laborais debera verificar, con carácter previo ao comezo do programa, que as condicións en que se desempenan as funcións do posto de traballo no domicilio, non supoñen risco para a saúde da persoa teletraballador/a. Os/as empregados/as deberan acreditar coñecemento suficiente en materia de prevención de riscos laborais aplicable ao posto solicitado, xa sexa cumprimentando o cuestionario de auto comprobación, facilitado polo/a técnico de prevención de riscos de laborais ou ben participar nun curso de formación na materia nos últimos 5 anos. Para os efectos de continxencias profesionais será de aplicación a normativa vixente en materia de accidentes de traballo e enfermidades profesionais. Os/as empregados/as haberán de respectar a normativa vixente sobre protección de datos e confidencialidade, establecendo as precaucións necesarias para separar os ámbitos persoais e profesionais, de maneira que este ultimo non se vexa perturbado. Os sistemas de firma electrónica a utilizar no teletraballo, en todo caso, garantisen o cumprimento da normativa de aplicación nesta materia, referenciada no Esquema Nacional de Interoperabilidade e conforme á Norma Técnica de Interoperabilidade de Firma Electrónica.12.- No caso de que o número de solicitudes para a prestación do servizo en réxime de teletraballo impida poder garantir a presencialidade do 50 % dos seus efectivos, valoraranse as seguintes circunstancias, previa comprobación da súa acreditación, e clasificadas nos grupos que se establecen a continuación: a) Grupo1  Empregadas vítimas de violencia de xénero  Persoal empregado con discapacidade que presente mobilidade reducida  Persoal en procesos de recuperación por enfermidade moi grave ou tratamentos oncolóxicos  Empregadas públicas embarazadas. b) Grupo 2  Coidado de fillas/os de 0 a 3 anos  Coidado de familiares ata o segundo grao de consanguinidade ou afinidade con coidado directo, continuo e permanente  Familias monoparentais c) Grupo 3  Coidado de fillas/os de máis de 3 anos ata os 14 anos d) Grupo 4  Resto de empregadas/os públicas/os 2. Como criterio de desempate, o persoal que se atope nalgunha das situacións descritas no grupo 1 terá preferencia respecto ao persoal que se atope nalgunha das circunstancias descritas nos demais grupos.3. No caso de haber máis dunha persoa solicitante na mesma unidade orgánica nas situacións establecidas nos grupos 2, 3 e 4, e non podendo autorizarse a todos, establecerase un sistema de rotación obrigatoria entre eles con periodicidade semestral.4. No caso de que concorran algunha das circunstancias previstas neste artigo en persoal empregado público que sexan cónxuxes, parellas de feito ou parellas estables non casadas só se poderá autorizar a prestación de servizos mediante teletraballo a un deles. A Comisión de Seguimento poderá incluír motivadamente algún outro criterio de prioridade. O procedemento de autorización iniciarase a solicitude do empregado/a dirixida ao departamento de RRHH do Concello de Ferrol. A solicitude presentarase por sede electrónica segundo modelo que se recolle no ANEXO deste acordo. No escrito presentado deberán xustificarse as causas e o tempo estimado de duración da situación pretendida. A solicitude deberá ir acompañada da documentación acreditativa correspondente; de non ser así, requirirase para que nun prazo de 10 días emende a falta ou achegue os documentos preceptivos, con indicación de que, se non o fixese, se terá por desistido da súa petición. Polo departamento de RRHH darase traslado á persoa titular da xefatura da área/servizo/departamento para que, no prazo de 10 días hábiles, emita informe sobre os seguintes puntos: · Funcións e tarefas asignadas con carácter xeral ao posto de traballo, sen prexuízo daqueloutros que poidan ser asignados pola persoa responsable do órgano de adscrición para unha organización eficiente do servizo. · Si a persoa está adscrita a un posto susceptible de desempeñar en réxime de teletraballo. · Compatibilidade da autorización coas necesidades do servizo, ou manifestación expresa dos motivos que impidan a autorización de teletraballo. · Asignación concreta daquelas tarefas asignadas ao posto que se van desenvolver en réxime de teletraballo. A asignación será preferentemente semanal e deberán constar por escrito de xeito contable e medible. Poderanse establecer indicadores que permitan a medición do traballo desenvolvido engadindo unha estimación do tempo que require a súa realización. · Número máximo de xornadas mensuais que se desenvolverán en réxime de teletraballo. Unha vez sexa remitido solicitarase ao CRI que emita informe, no prazo de 5 días hábiles, sobre a adecuación dos medios dos que dispón a persoa traballadora. Unha vez elaborados todos os informes elevarase proposta motivada á alcaldía, ou cargo en quen teña delegado, para a súa resolución no prazo máximo de 5 días. Na resolución de autorización de desempeño na modalidade de teletraballo deberá recollerse: 1. O número de xornadas mensuais que se desenvolverán na modalidade de teletraballo 2. Identificación da persoa que supervisará o traballos 3. enumeración das tarefas asignadas ao posto que se van a desenvolver en réxime de teletraballo Comunicarase, mensualmente, ás organizacións sindicais con representación na Mesa Xeral de Negociación, da relación de solicitudes de teletraballo autorizadas e denegadas. O persoal municipal que teña recollido na RPT a prestación de “servizo en réxime de especial dedicación” e que teña atribuídas funcións que se poidan realizar a través do teletraballo, deberán ter incorporada na ficha do seu posto a especificación do traballo compartido entre presencial e teletraballo, determinándose anualmente por resolución da alcaldía a porcentaxe do horario laboral para cada unha desas modalidades.1.- Polo departamento de RRHH solicitarase ao CRI o subministro dos recursos tecnolóxicos necesarios, enumerados no artigo 5.11, para que se preste o servizo na modalidade de teletraballo e para a súa entrega á persoa traballadora, agás no caso de que esta faga uso de medios propios.2.- Unha vez notificada a resolución de autorización, o inicio da prestación producirase coa entrega dos recursos tecnolóxicos, do que quedará constancia coa sinatura, por parte da persoa receptora, do compromiso de non empregalos para finalidades diferentes das derivadas da prestación de servizos e de garantir a súa custodia coa debida dilixencia.3.- Unha vez se obteña o acceso, o/a traballador/a deberá efectuar unha proba para verificar as condicións de conexión. Si as condicións son favorables, comunicarallo á persoa responsable da área/servizo/departamento para que adopte as medidas necesarias co fin de facer efectivo o desfrute desta modalidade de prestación de servizos. Se a proba non ten resultados satisfactorios, deixarase en suspenso a efectividade e inicio da autorización, ata un máximo de 15 días, co fin de emendar as deficiencias. De ser imputables ao traballador ou traballadora poderase deixar sen efecto a resolución de autorización de teletraballo. A resolución favorable á prestación da xornada na modalidade non presencial poderá suspenderse tanto a petición do/da empregado/a público/a, como a instancia da xefatura de servizo ou do propio servizo de RRHH, xa sexa por necesidades do servizo debidamente acreditadas, incumprimento dos obxectivos establecidos ou por causas sobrevidas que alteren substancialmente as condicións e requisitos que motivaron a resolución favorable. En todo caso, a resolución de suspensión, ditarase previa audiencia ao/á empregado/a público/a, no caso de que se realice de oficio, e debera ser motivada. A suspensión suporá a incorporación do/ da empregado/a á modalidade presencial que tiña asignada con anterioridade nun prazo máximo dos 3 días hábiles seguintes á notificación da resolución. Unha vez desapareza a causa que deu lugar á suspensión, comunicarase ao departamento de RRHH para levar a cabo os trámites oportunos que permita o reinicio da prestación na modalidade de teletraballo no prazo dos 3 días hábiles seguintes ao da notificación da resolución na que se acorde o restablecemento do réxime de prestación na modalidade de teletraballo.1. A autorización para prestar servizos en réxime de teletraballo quedará sen efecto por algunha das seguintes causas xustificadas: a) Por finalización do prazo de autorización, se estaba suxeita a termo. b) Por necesidades de servizo sobrevidas e convenientemente motivadas. c) Por incumprimento sobrevido de calquera dos requisitos previstos no artigo 5. d) Por incumprimento reiterado por parte da persoa traballadora dos obxectivos establecidos ou de calquera outro deber ou obriga asociada á modalidade de prestación de servizo en réxime de teletraballo, así como das condicións técnicas, de protección de datos ou de prevención de riscos laborais. e) Por causas sobrevidas que alteren substancialmente as condicións e requisitos de autorización. f) Por cambio de posto de traballo. g) Por petición da persoa teletraballadora, presentada con 10 días hábiles de antelación á data en que se pretenda reiniciar a prestación do traballo unicamente na modalidade presencial.2. Agás as causas de extinción previstas nas letras a), f) e g), a extinción acordarase por resolución motivada do órgano directivo competente para autorizar o réxime de prestación de servizos, logo de informe da xefatura correspondente de adscrición do posto desempeñado en réxime de teletraballo, e de audiencia previa ao/a interesado/a.1.- O Concello de Ferrol poderá establecer a prestación de servizos na modalidade de réxime especial de teletraballo por algún dos seguintes motivos extraordinarios ou excepcionais: a) Necesidades de prevención de riscos laborais. b) Razóns de emerxencia sanitaria. c) Obras e reformas no lugar de traballo que impidan o desenvolvemento do mesmo de forma presencial. d) Traslados ou mudanzas entre distintos edificios ou distintos postos nun mesmo edificio. e) Outras circunstancias de forza maior.2. Por parte do órgano competente en materia de persoal en cada caso informarase ás organizacións sindicais en Mesa Xeral de Negociación.3. A persoa competente para autorizar esta modalidade especial será o/a concelleiro/a delegado/a da área.4. Esta modalidade de prestación de servizos en réxime de teletraballo poderá atinxir ás concretas persoas traballadoras afectadas, a parte ou a todas as persoas traballadoras dun ou de varios deprtamentos e non estará, en todo caso, suxeita ao cumprimento íntegro das condicións previstas no artigo 5 deste acordo, podendo establecerse que a prestación na modalidade de teletraballo se estenda á totalidade das xornadas mensuais e semanais. Así mesmo, a Administración tampouco estará obrigada a facilitar os medios tecnolóxicos para desempeñar o posto de traballo nesta modalidade especial de prestación en réxime de teletraballo, máis alá de facilitar o acceso remoto ao equipo de traballo, logo da correspondente solicitude e autorización.5. En todo caso, o titular do órgano de adscrición que exerza a supervisión deberá organizar o traballo a través da identificación de obxectivos e a avaliación do seu cumprimento mediante un plan, que deberá contar co visto e prace do/a concelleiro/a delegado/a. O seguimento e avaliación do traballo desenvolvido pola persoa teletraballadora efectuarase atendendo ao cumprimento de obxectivos e á consecución de resultados, utilizando para iso, ademais dos plans individuais de traballo, os sistemas e medios tecnolóxicos de seguimento para verificar o traballo realizado que determinen os responsables de cada departamento/área/servizo. O sistema de acreditación da xornada e horario será o mesmo que estea vixente para o resto de persoal non teletraballador. Co obxecto de garantir a reciprocidade do exercicio do dereito concorrente á desconexión dixital das persoas teletraballadoras e do persoal resto do persoal os días en que se desenvolva a modalidade de teletraballo, as persoas que o teñan autorizado deberán estar con carácter xeral en disposición de atender as indicacións, as instrucións e os requirimentos dos seus superiores e atender as comunicacións do restante persoal do órgano durante o horario de referencia comprendido entre as 9.00 e as 14.30 horas. En todo caso, estes períodos poderanse modular no plan individual de traballo, atendendo ás necesidades de servizo. Trala entrada en vigor do presente regulamento, crearase unha Comisión como órgano colexiado de seguimento e control da modalidade de prestación de servizos en réxime de teletraballo adscrita á concellería de persoal. Calquera consideración na interpretación do presente Regulamento examinárase e resolverase nesta Comisión de seguimento que se creará unha vez entre en vigor este Regulamento. Estará constituída polos seguintes membros: - Presidencia: o/a alcalde/esa ou concelleiro/a no que delegue - Secretaría: voz e sen voto, o secretario xeral do concello ou persoa en quen delegue - 4 vogais: dúas (2) persoas pertencentes ás organizacións sindicais con representación na Mesa Xeral e (2) dous funcionarios/as adscritos/as ao departamento de RRHH/persoal. A comisión reunirase de xeito ordinario cunha periodicidade mínima anual co obxecto de que os representantes poidan: a) Coñecer as incidencias e as queixas que se produzan. b) Participar na proposta dos criterios orientativos en relación cos postos excluídos do réxime de teletraballo e na elaboración dos criterios de interpretación para a correcta aplicación deste acordo. c) Recibir información das resolucións denegatorias e das causas que as motivan. d) Coñecer e debater o informe anual. e) Formular propostas de mellora. Tamén se poderá reunir con carácter extraordinario por iniciativa da Presidencia ou da maioría de representantes da parte social, co obxecto de estudar propostas de mellora da modalidade de prestación de servizos en réxime de teletraballo. No intre da modificación da Relación de Postos de Traballo (RPT) e a súa catalogación, terase en conta o establecido neste Regulamento aos efectos de indicar os postos susceptibles de levar a cabo as súas funcións en réxime de teletraballo. O presente Regulamento será obxecto de modificación no intre da entrada en vigor de calquera normativa, estatal ou autonómica, que resulte mais beneficiosa para o persoal empregado municipal do Concello de Ferrol.1. Por motivos organizativos e de dispoñibilidade de medios, a obrigatoriedade de que o Concello facilite os medios tecnolóxicos para desempeñar o posto de traballo na modalidade de teletraballo non será efectiva ata que transcorra, como máximo, un ano desde a entrada en vigor deste acordo.2. En consecuencia, durante este período transitorio no será necesario o informe do CRI, ao cal se lle comunicarán, en todo caso, todas as resolucións de autorización coa finalidade de que realice unha previsión de dispoñibilidade dos recursos tecnolóxicos necesarios. Durante o transcurso deste prazo transitorio poderase proceder á entrega dos recursos tecnolóxicos previstos a medida que as dispoñibilidades tecnolóxicas o vaian permitindo.1. A tramitación e resolución das solicitudes de autorización de prestación de servizos no réxime de teletraballo que estean en trámite no momento do comezo de efectos deste acordo adaptaranse ás novas previsións contidas nel e para tales efectos o prazo para resolver e notificar a resolución, sempre que non estivesen xa estimadas as solicitudes por silencio administrativo polo transcurso do prazo máximo previsto actualmente, amplíase en dous meses máis contados desde a data de efectos do presente acordo.2. As autorizacións de prestación de servizos en réxime de teletraballo concedidas ao abeiro da normativa anterior á entrada en vigor deste acordo poderán manter a súa eficacia sempre e cando resulten cumpridos os requisitos de contar cunha presenza diaria mínima obrigatoria do 50 % dos efectivos do órgano de adscrición e de ter implantado no prazo de tres meses desde a entrada en vigor deste acordo un sistema de xestión do traballo por obxectivos ou un sistema medible de asignación de tarefas. As autorizacións non serán susceptibles de prórroga e as persoas interesadas en continuar prestando servizos nesta modalidade deberán presentar unha nova solicitude ao abeiro deste acordo.1. En tanto non se determinen os procedementos e as ferramentas informáticas necesarias que permitan facer un seguimento e comprobación do traballo que se realice durante as xornadas desenvolvidas na modalidade de teletraballo e do cumprimento dos obxectivos que se fixen no plan individual de traballo, o persoal teletraballador, co visto e prace da súa persoa supervisora, realizará un seguimento mensual das tarefas realizadas e os obxectivos alcanzados, mediante o emprego dos instrumentos e medios tecnolóxicos proporcionados.2. O persoal teletraballador ao abeiro deste acordo tamén emitirá, se lle for requirida, unha memoria da actividade desenvolvida que comprenda os seis primeiros meses de actividade na modalidade de teletraballo, en que, co visto e prace da persoa supervisora, se reflictirán os obxectivos conseguidos, así como, se é o caso, as desviacións producidas e a súa xustificación. Pola súa parte, o responsable do órgano de adscrición realizará unha planificación xeral do traballo dos seguintes seis meses, nos mesmos termos que a inicial, sobre a que o persoal teletraballador tamén emitirá unha memoria da actividade desenvolvida ao rematar o período de planificación en idénticos termos que o realizado para os primeiros seis meses.3. En canto se determinen os procedementos e ferramentas informáticas necesarias para realizar o seguimento e control do teletraballo, as autorizacións concedidas deberán adaptarse aos mencionados medios de seguimento e comprobación do traballo realizado, na forma en que se estableza nos instrumentos mediante os que se implanten os mencionados procedementos e ferramentas informáticas. Mentres un órgano non implante o sistema de traballo por obxectivos poderá, non obstante, autorizar as solicitudes de teletraballo que se lle presenten, especificando no plan individual de traballo un sistema para determinar e medir o cumprimento das tarefas asignadas. Mentres non se implante o sistema de control horario no réxime de teletraballo, este desenvolverase de conformidade co establecido na resolución de concesión, computándose como máximo 7 horas e 30 minutos cada día para os efectos do cumprimento da xornada laboral, agás no suposto de que a persoa traballadora teña unha xornada distinta da oficial. O presente Regulamento entrará en vigor ao día seguinte da súa publicación íntegra no BOP. As disposicións relativas aos recursos tecnolóxicos e ao seguimento e control do traballo desenvolvido non terá efectos mentres non transcorran os prazos e cúmpranse as previsións contidas nas disposicións transitorias. Asdo.: Data,” Contra o citado acordo poderase interpoñer recurso contencioso-administrativo perante a Sala correspondente do Tribunal Superior de Xustiza de Galicia no prazo de dous meses a contar dende o día seguinte ao da publicación no BOP (Arts.46 da Lei da Xurisdicción Contencioso Administrativa e 52 da Lei Reguladora de Bases do Réxime Local). Poderá utilizarse calquera outro recurso que se estime conveniente. O que se fai público para xeral coñecemento. Ferrol, 6 de outubro de 2021 A concelleira delegada da Area de RRHH María Teresa Deus Trasobares